Samimiy qutlovlar

13.12.2016
Mamlakatimizda 2016-yil 4-dekabr kuni boʻlib oʻtgan saylovda Shavkat Mirziyoyev O‘zbekiston Respublikasi Prezidenti etib saylangani munosabati bilan xorijiy davlatlar va hukumatlar, xalqaro tashkilotlar rahbarlari, xorijiy mamlakatlarning taniqli jamoat arboblaridan samimiy tilaklar bildirilgan qutlovlar kelmoqda.
O‘zbekiston Respublikasining saylangan Prezidenti 

Shavkat Mirziyoyev Janobi Oliylariga 


Janobi Oliylari! 


Sizni 4-dekabr kuni O‘zbekiston Respublikasi Prezidenti etib saylanganingiz bilan chin dildan samimiy tabriklayman. Buyuk Britaniya hukumati va shaxsan men mamlakatlarimiz oʻrtasidagi yaqin hamkorlikni davom ettirish va munosabatlarni yanada yaxshilashni sabrsizlik bilan kutib qolamiz. Sizga va O‘zbekiston xalqiga oʻzimning eng yaxshi istaklarimni yoʻllayman.
O‘zbekiston Respublikasining saylangan Prezidenti 

Shavkat Mirziyoyev Janobi Oliylariga 


Muhtaram Prezident janoblari! 


Sizni 2016-yil 4-dekabrda O‘zbekiston Respublikasining Prezidenti etib saylanganingiz bilan samimiy tabriklayman. 


Buyuk Britaniya hukumati soʻnggi oylarda Siz boshlab bergan islohotlarga asoslangan holda, mamlakatlarimiz oʻrtasidagi munosabatlar yanada mustahkamlanishiga ishonadi. Siz bilan hamkorlikda Afgʻoniston va Markaziy Osiyo mintaqasida xavfsizlik hamda barqarorlikni mustahkamlash borasidagi sa’y-harakatlarimizni davom ettirishga tayyormiz. 


Sizga va O‘zbekiston xalqiga eng yaxshi tilaklarimni yoʻllayman. 


Hurmat bilan,
O‘zbekiston Respublikasining saylangan Prezidenti 

Shavkat Mirziyoyev Janobi Oliylariga 


Janobi Oliylari! 


Shveytsariya Federal Kengashi nomidan Sizni O‘zbekiston Respublikasi Prezidenti etib saylanganingiz bilan chin dildan tabriklayman. Sizga davlat rahbari sifatidagi mas’uliyatli faoliyatingizda ulkan muvaffaqiyatlar, mamlakatingizga farovonlik va iqtisodiy taraqqiyot tilayman. 


Mamlakatlarimiz oʻrtasidagi doʻstona munosabatlar kelajakda yanada mustahkamlanishiga ishonaman. 


Janobi Oliylari, Sizga boʻlgan yuksak hurmatimni qabul qilgaysiz.
O‘zbekiston Respublikasining saylangan Prezidenti 

Shavkat Mirziyoyev Janobi Oliylariga 


Janobi Oliylari! 


Sizni O‘zbekiston Respublikasi Prezidenti etib saylanganingiz bilan samimiy tabriklayman. 


Slovakiya Respublikasi O‘zbekiston Respublikasi bilan oʻzaro manfaatli hamkorlik va doʻstlik munosabatlarini yanada mustahkamlashdan manfaatdor. 


O‘zbekiston Sizning rahbarligingizda oʻzining tinch, demokratik va farovon kelajagi yoʻlida islohotlarni yanada chuqurlashtirish va fuqarolik jamiyatini rivojlantirishni davom ettirishiga ishonaman. 


Ehtirom bilan,
O‘zbekiston Respublikasining saylangan Prezidenti 

Shavkat Mirziyoyev Janobi Oliylariga 


Janobi Oliylari! 


Sizni yaqinda boʻlib oʻtgan O‘zbekiston Respublikasi Prezidenti saylovida ishonchli gʻalaba qozonganingiz bilan chin dildan tabriklayman. 


Moʻgʻuliston va O‘zbekiston oʻrtasida xalqlarimiz manfaati uchun doʻstlik munosabatlarini kengaytirish va mustahkamlash maqsadida Siz, Janobi Oliylari bilan hamkorlik qilish menga gʻoyat mamnuniyat bagʻishlaydi. 


Janobi Oliylari, Sizga mustahkam sihat-salomatlik, omad, O‘zbekiston xalqiga farovonlik tilayman. 


Yuksak ehtirom bilan,
O‘zbekiston Respublikasining saylangan Prezidenti 

muhtaram Shavkat Mirziyoyev Janobi Oliylariga! 


Siz, Janobi Oliylarini O‘zbekiston Respublikasi Prezidenti etib saylanganingiz va O‘zbekiston xalqi Sizga yuksak ishonch bildirgani bilan samimiy muborakbod etaman. Janobi Oliylari, Sizga mustahkam sogʻlik, xotirjamlik, Sizning dono rahbarligingizda xalqingizga yanada farovonlik va taraqqiyot tilayman. 


Fursatdan foydalanib, yuqori darajadagi oʻzaro munosabatlarimiz muntazamlik kasb etganini ta’kidlayman va Sizni ishontirib aytamanki, Birlashgan Arab Amirliklari rahbariyati va xalqi bundan buyon ham mamlakatlarimiz hamda xalqlarimiz farovonligi yoʻlida barcha sohalarda hamkorlikni yanada mustahkamlash va rivojlantirishdan manfaatdor. 


Ollohdan Sizni himoya qilishini soʻraymiz. Assalomu alaykum va rahmatullohi va barakotuhu.
O‘zbekiston Respublikasining saylangan Prezidenti 

Shavkat Mirziyoyev Janobi Oliylariga 


Muhtaram Prezident Janobi Oliylari! 


Sizni O‘zbekiston Respublikasi Prezidenti etib saylanganingiz munosabati bilan chin dildan tabriklayman. Amerika Qoʻshma Shtatlari bundan buyon ham mamlakatlarimiz oʻrtasidagi 25-yillik doʻstlikni mustahkamlash, oʻzaro munosabatlarning barcha sohalari boʻyicha hamkorlik va muloqotni rivojlantirish tarafdori. O‘zbekiston suvereniteti, hududiy yaxlitligi va mustaqilligini qoʻllab-quvvatlashimizni ta’kidlashni istardim. 


Sizning O‘zbekistonda siyosiy oʻzgarishlar vaqtida Prezident vazifasini bajaruvchi sifatida amalga oshirgan ishlaringizni qadrlayman. Siz boshlagan keng koʻlamli islohotlar, ayniqsa, iqtisodiyot sohasi va inson manfaatlarini ta’minlash borasida belgilangan yoʻnalishlarni davom ettirib, ulkan muvaffaqiyatlarga erishishingizga ishonaman. 


Amerika xalqi nomidan O‘zbekiston xalqiga samimiy tabriklar yoʻllayman va O‘zbekistonga tinchlik, farovonlik tilayman. 


Prezident etib saylanganingiz bilan yana bir bor samimiy tabriklayman va ezgu tilaklarimni yoʻllayman. 


Samimiyat bilan,
Shuningdek, quyidagilar oʻz qutlovlarini yoʻllagan: 


Yaponiyaning sobiq Bosh vaziri, Tokio – 2020 yozgi Olimpiya oʻyinlari tashkiliy qoʻmitasi prezidenti – Yoshiro Mori 


ODKB Bosh kotibi – Nikolay Bordyuja 


Belgiya senatori – Alan Desteks 


Fransiyadan Yevroparlament deputati – Jan-Lyuk Shaffauzer 


Rossiya Davlat Dumasi deputati – Artur Taymazov 


Rossiya musulmonlari markaziy diniy idorasi raisi, bosh muftiy – Shayx-ul-islom Talgat Safa Tojiddin 


Kavkaz musulmonlari idorasi raisi, MDH Dinlararo kengash hamraisi – Shayx-ul-islom Ollohshukur Poshshozoda 


Evropa poytaxtlari universitetlari assotsiatsiyasi prezidenti – professor Luchiano Saso 


Buxoro yahudiylari jahon kongressi prezidenti – Lev Levayev 


Evropa menejment va texnologiyalar maktabi prezidenti – Yorg Roxoll 


Germaniya iqtisodiyoti sharqiy qoʻmitasi boshqaruvi raisi – Volfgang Byuxele 


"Knauf" kompaniyasi hammuassisi – Nikolaus Knauf 


“Lemken” kompaniyasi ijrochi direktori – Antoni van der Ley 


Germaniya – O‘zbekiston ishbilarmonlar kengashi a’zosi, «Klass» kompaniyasi mustaqil konsultanti – Udo Fyolker 


Germaniya – O‘zbekiston ishbilarmonlar kengashi ijrochi direktori, “Doyche Kabel Toshkent” qoʻshma korxonasi investori – Falk Porshe 


"KDB Bank O‘zbekiston" O‘zbekiston – Koreya banki boshqaruvi raisi – Kim In Ju 


Qutlovlar kelishi davom etmoqda.